| **Sigitas Kaktys** |
| --- |
| Gimė | 1956 m. balandžio 15 d. (67 metai)Lietuva Puokė, Skuodo rajonas |
| Sutuoktinis (-ė) | Vilija |
| Vaikai | Aurimas, Aušra, Eglė, Jotautas, Tautvilas |
|  |
| Veikla | Lietuvos ir Mažeikių rajono savivaldybės politinis bei visuomenės veikėjas |
| Partija | Tėvynės sąjunga - Lietuvos krikščionys demokratai |
|  |
| Alma mater | Kauno medicinos institutas |

**Sigitas Kaktys** (g. 1956 m. balandžio 15 d. Puokėje, Skuodo rajonas) – gydytojas, Lietuvos ir Mažeikių rajono savivaldybės politinis bei visuomenės veikėjas.

Biografija
----------

1974 m. baigė Viekšnių vidurinę mokyklą, 1980 m. – Kauno medicinos instituto Gydomosios medicinos fakultetą.

1981–1995 m. dirbo Mažeikių rajono centrinės ligoninės gydytoju traumatologu, 1984–1995 m. – vyriausiojo gydytojo pavaduotojas poliklinikos reikalams.

1996–2000 m. Lietuvos Respublikos Seimo narys, 1999–2000 m. Valdymo reformų ir savivaldybių reikalų ministras.2001–2004 m. UAB „Žemaitijos leidyba" direktorius. 2004–2012 m. Mažeikių ligoninės gydytojas traumatologas – ortopedas. Nuo 2012 m. Regioninės Telšių ligoninės Traumatologijos skyriaus vedėjas.

1990–1995 m. Mažeikių rajono tarybos deputatas, tarybos pirmininko pavaduotojas. 1995–1997 m. ir 2011–2019 m. Mažeikių rajono savivaldybės tarybos narys, 1995–1996 m. Mažeikių rajono savivaldybės meras.

Lietuvos Respublikos Vyriausybės vardu 1999 m. spalio 29 d. pasirašė Investicijų, Akcininkų bei Bendrųjų reikalų ir aiškinimo sutartis su JAV kompanija „Williams International Company" dėl AB „Mažeikių nafta" akcijų pardavimo. Dėl šios sutarties buvo iškelta baudžiamoji byla, kurioje S. Kakčiui pareikšti įtarimai dėl piktnaudžiavimo tarnybine padėtimi ir tarnybinių įgaliojimų viršijimo. Byla buvo nutraukta dėl senaties.

Iki 1989 m. TSKP narys, nuo 1993 m. Tėvynės sąjungos (Lietuvos konservatorių) narys, 1993–2001 m. TSLK pirmininko pavaduotojas.

2018 m. lapkričio 15 d. Mažeikių rajone, netoli Balėnų, partrenkė ir mirtinai sužalojo 8 metų berniuką. 2021 m. gegužės 13 d. Telšių apylinkės teismas paskelbė nuosprendį, kuriuo S. Kaktys atleistas nuo baudžiamosios atsakomybės, jam vieneriems metams uždrausta vairuoti kelių transporto priemones. Byla apeliacine tvarka perduota nagrinėti Šiaulių apygardos teismui, paaiškėjo, kad po nelaimės S. Kaktys dar dukart viršijo greitį. Apygardos teismas draudimą vairuoti prailgino iki dvejų metų.

Žemaičių fondo steigėjas. Klaipėdos krašto ortopedų traumatologų draugijos narys. Žmona Vilija – stomatologė; sūnūs – Aurimas, Jotautas ir Tautvilas, dukros – Aušra ir Eglė.

Šaltiniai
---------

1. ↑
2. ↑  2011 m. Lietuvos savivaldybių tarybų rinkimai Archyvuota kopija 2011-03-24 iš Wayback Machine projekto.
3. ↑  10 29[neveikianti nuoroda] „Verslo žinios", nuoroda tikrinta 2012 m. rugsėjo 4 d.
4. ↑  „Avarijoje prie Balėnų kaimo aštuonmetį mirtinai sužalojo Mažeikių tarybos narys Sigitas Kaktys". 15min.lt. Nuoroda tikrinta 2022-05-31.
5. ↑  „Teismas atleido nuo atsakomybės vaiką mirtinai partrenkusį Mažeikių ligoninės direktorių Kaktį". Lrt.lt. Nuoroda tikrinta 2022-05-31.
6. ↑  „Tragedija netapo pamoka". Šiaulių kraštas. Nuoroda tikrinta 2022-05-31.
7. ↑  „Avarijoje vaiką mirtinai sužalojęs S.Kaktys vairuoti negalės dvejus metus". 15min.lt. Nuoroda tikrinta 2022-05-31.
8. ↑  2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai Archyvuota kopija 2014-02-14 iš Wayback Machine projekto.